Document ID: 32009R0279

KOMISIJAS REGULA (EK) Nr. 279/2009
(2009. gada 6. aprīlis),
ar ko groza II pielikumu Eiropas Parlamenta un Padomes Direktīvā 2005/36/EK par profesionālo kvalifikāciju atzīšanu
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 7. septembra Direktīvu 2005/36/EK par profesionālo kvalifikāciju atzīšanu (1) un jo īpaši tās 11. panta c) punkta ii) apakšpunktu,
tā kā:
(1)
Slovākija ir iesniegusi pamatotu prasību grozījuma veikšanai Direktīvas 2005/36/EK II pielikumā. Tā ir pieprasījusi tajā iekļaut zobu tehniķa profesiju (“zubný technik”), kura atbilst Direktīvas 2005/36/EK 11. panta c) punkta ii) apakšpunktā paredzētajiem nosacījumiem, kā tas ir norādīts valdības noteikumos Nr. 742/2004 Coll. par veselības aprūpes speciālistu profesionālajām kvalifikācijām.
(2)
Dānija ir iesniegusi pamatotu prasību grozījumu veikšanai Direktīvas 2005/36/EK II pielikumā. Tā ir pieprasījusi izņemt no Direktīvas 2005/36/EK II pielikuma optiķa profesiju (“optometrist”), kurai noteiktais kvalifikācijas prasību līmenis paaugstināts līdz diplomam, kā tas ir paredzēts Direktīvas 2005/36/EK 11. panta d) punktā, un tāpēc vairs neatbilst šīs regulas 11. panta c) punkta ii) apakšpunktā minētajām prasībām. Dānija ir pieprasījusi izņemt no Direktīvas 2005/36/EK II pielikuma arī ortopēdijas tehniķa profesiju (“ortopædimekaniker”) un ortopēdisko apavu izgatavotāja profesiju (“ortopædiskomager”), jo minētās profesijas Dānijā vairs netiek reglamentētas.
(3)
Tādēļ attiecīgi jāgroza Direktīva 2005/36/EK.
(4)
Šajā regulā paredzētie pasākumi ir saskaņā ar Profesionālo kvalifikāciju atzīšanas komitejas atzinumu,
IR PIEŅĒMUSI ŠO REGULU.
1. pants
Direktīvas 2005/36/EK II pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 6. aprīlī

Labels: 9
0
18
16